CELEX: 32004R2023
Language: sl
Date: 2004-11-25 00:00:00
Title: Uredba Komisije (ES) št. 2023/2004 z dne 25. novembra 2004 o določitvi prilagoditvenega koeficienta za referenčno količino vsakega tradicionalnega dobavitelja v okviru tarifnih kvot A/B in C za uvoz banan v letu 2005

26.11.2004   
            
            
               SL
            
            
               Uradni list Evropske unije
            
            
               L 351/33
            
         
      UREDBA KOMISIJE (ES) št. 2023/2004
   z dne 25. novembra 2004
   o določitvi prilagoditvenega koeficienta za referenčno količino vsakega tradicionalnega dobavitelja v okviru tarifnih kvot A/B in C za uvoz banan v letu 2005
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1), in zlasti člena 20,
   ob upoštevanju Uredbe Komisije (ES) št. 896/2001 z dne 7. maja 2001 o podrobnih pravilih izvajanja Uredbe Sveta (EGS) št. 404/93 o režimu uvoza banan v Skupnost (2), in zlasti člena 5(3),
   ob upoštevanju naslednjega:
   
               (1)
            
            
               Člen 4(1) Uredbe (ES) št. 896/2001 določa podrobna pravila za izračun referenčnih količin glede režimov uvoza banan v Skupnost za tradicionalne dobavitelje A/B in C za leto 2004 in 2005 na osnovi uporabe uvoznih dovoljenj za te dobavitelje v referenčnem letu.
            
         
               (2)
            
            
               V skladu s poročili držav članic iz člena 5(2) Uredbe (ES) št. 896/2001, je določena vsota referenčnih količin za leto 2005, 2 200 897,786 t za tradicionalne dobavitelje A/B in 666 870,980 t za tradicionalne dobavitelje C. V skladu s členom 5(3) omenjene uredbe se določi prilagoditveni koeficient, ki se uporabi za vsako referenčno količino dobaviteljev pri vsaki od obeh tarifnih kvot A/B in C tradicionalnih dobaviteljev.
            
         
               (3)
            
            
               Ta uredba stopi v veljavo, brez kakršnih koli odlogov, ob upoštevanju časovnih omejitev, opredeljenih v Uredbi (ES) št. 896/2001.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za banane –
            
         SPREJELA NASLEDNJO UREDBO:
   Člen 1
   V okviru tarifnih kvot A/B in C, opredeljenih v členu 18 Uredbe (EGS) št. 404/93, je prilagoditveni koeficient, ki je predviden v členu 5(3) Uredbe (ES) št. 896/2001, za leto 2005 določen takole:
   
               —
            
            
               za vsakega tradicionalnega dobavitelja A/B: 1,00049,
            
         
               —
            
            
               za vsakega tradicionalnega dobavitelja C: 1.
            
         Pristojni organi držav članic obvestijo zadevne dobavitelje o spremenjenih referenčnih količinah v skladu s tem členom najkasneje do 30. novembra 2004.
   Člen 2
   Ta uredba začne veljati 26. novembra 2004.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. novembra 2004
      
         
            Za Komisijo
         
         J. M. SILVA RODRÍGUEZ
         
         
            Generalni direktor za kmetijstvo in razvoj podeželja
         
      
   
   
      (1)  UL L 47, 25.2.1993, str. 1. Uredba, kakor je bila nazadnje spremenjena z Aktom o pristopu iz leta 2003.
   
      (2)  UL L 126, 8.5.2001, str. 6. Uredba, kakor je bila nazadnje spremenjena z Uredbo (ES) št. 838/2004 (UL L 127, 29.4.2004. str. 52).